Diari Oficial de la Generalitat Valenciana


Sumari del DOGV 8662, del 23-10-2019 (2019/9386)

RESOLUCIÓ de 20 de setembre de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 220/05-AIA Teulada.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9386


Data del document
:   20-09-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Teulada
    * impacte ambiental

RESOLUCIÓ de 20 de setembre de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 220/05-AIA Teulada. [2019/9386]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, que estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 220/05-AIA Teulada.  
  
  
  
«Resolució complementària de declaració d'impacte ambiental  
Expedient: 220:05-AIA  
Títol: Ampliació pedrera d'àrids Garganta II. Secció C).  
Promotor: Lorenzo Andrés Valles, SL.  
Autoritat substantiva: Servei Territorial d'Indústria i Energia d'Alacant.  
Ref. òrgan substantiu: MIVARI/2015/125/05  
Localització: paratge denominat La Garganta. Terme municipal de Teulada (Alacant).  
  
Antecedents  
Amb data 28 de setembre de 2007, la Direcció General de Gestió del Medi natural va emetre una declaració d'impacte ambiental favorable condicionada, relativa a l'ampliació de la pedrera d'àrids Garganta II, secció A), amb núm. de registre 5023, situada en el paratge denominat La Garganta de la localitat de Teulada (Alacant).  
L'òrgan substantiu va resoldre l'autorització administrativa el 14 d'abril de 2008.  
El 18 de setembre de 2008, el titular sol·licita una reclassificació de recursos de la secció A) a la secció C), denominada Las Gargantas, amb núm. 2745. L'atorgament es produeix el 23 de desembre de 2013.  
El 12 de maig de 2016 es rep en el registre general de la Conselleria d'Agricultura, Medi Ambient, Canvi Climàtic i Desenvolupament Rural un ofici del Servei Territorial d'Indústria i Energia d'Alacant, i es comunica que el titular de l'explotació ha presentat un projecte de modificació del pla de restauració existent per a l'explotació, en què sol·licita un informe sobre la necessitat de sotmetiment al procediment d'avaluació d'impacte ambiental de la modificació presentada. A aquest escrit s'adjunta un CD amb un resum de la modificació proposada.  
La documentació aportada no proporciona elements de judici suficients per a resoldre si correspon estendre la vigència de la declaració d'impacte ambiental a la modificació proposada. En conseqüència, l'11 d'octubre de 2016 se sol·licita del Servei Territorial d'Indústria i Energia d'Alacant la remissió del pla de restauració modificat, que es rep el 14 de novembre de 2016.  
Analitzat el pla de restauració, el 21 de desembre de 2016 s'informa que la modificació és admissible, però que necessita una resolució complementària a la declaració d'impacte ambiental, en què es requerisquen unes millores del projecte, així com la remissió d'un pla de restauració modificat que incorpore aquestes millores.  
El 30 de gener de 2019 es rep un nou pla de restauració integral.  
  
  
Consideracions ambientals  
A continuació es descriuen succintament el PRI aprovat originalment, la proposta de modificació de maig de 2016, l'informe de desembre de 2016 i el PRI definitiu presentat el 30 de gener de 2019.  
  
Pla de restauració aprovat  
La declaració de 28 de setembre de 2007 abasta l'ampliació de l'explotació Garganta II i la restauració del conjunt Gargantas, incloent-hi Garganta I, Garganta II i Ampliació de Garganta II.  
Garganta II: En la zona hi ha un abocador de residus inerts de titularitat municipal que ocupa un antic buit de l'explotació, amb projecte de segellament i restauració final. La cota final d'abocament és de 140 msnm. En la zona de talussos, atesa la verticalitat d'aquests, no és factible afegir terra vegetal i la recuperació de la coberta vegetal és quasi impossible. En la zona de precaució geotècnica existeix risc de caiguda de blocs i pedres, per la qual cosa en aquesta zona s'extremaran les precaucions. També existeixen tres xicotetes plataformes en les quals s'incorporarà terra vegetal per a la revegetació posterior d'aquestes. Finalment, com en aquesta zona hi ha pistes de 20 m d'amplària, es planteja la revegetació parcial d'aquestes, deixant una amplària de 5 m sense revegetar per a facilitar les labors de manteniment.  
Ampliació Garganta II: Els talussos de restauració d'aquesta zona disposaran d'un pendent de 45°, altura de 8 m i bermes intermèdies de 4 m d'amplària aproximada. Els bancs disposaran d'un contrapendent del 2 % cap al peu de talús per a dirigir el flux de les aigües.  
La plaça de pedrera es dissenyarà amb un pendent de l'1 % cap a la bassa de decantació on es recolliran les aigües d'escolament. Per la seua morfologia plana, la plantació d'espècies arbòries en aquesta zona serà superior que en la resta de l'explotació.  
En definitiva, el pla de restauració aprovat corresponent a la declaració d'impacte ambiental de 28 de setembre de 2007 consisteix bàsicament en una restauració tradicional basada en talús-berma des de les cotes superiors de l'explotació fins al nivell de la plaça de pedrera, amb cota 105 msnm, desguassant al barranc després d'eliminar els sediments que arrossega l'aigua en la bassa de decantació.  
Proposta de modificació de pla de restauració presentada el maig de 2016.  
Dins del conjunt Las Gargantas, el canvi proposat es refereix exclusivament a l'ampliació de Garganta II, i consisteix en el farciment de la plaça de pedrera amb residus inerts adequats (RIA), des de la cota 105 msnm fins a la cota 145 msnm. Els bancs situats a cotes superiors es restauraran segons els criteris originals.  
Els residus es transportaran amb els mitjans disponibles en l'explotació i el sistema d'abocament serà per tongades successives, de grossària uniforme i sensiblement paral·lela a l'esplanada final.  
S'indica que es requereix un volum total d'1.790.000 m³ de residus inerts adequats.  
Respecte a les espècies que constituiran la cobertura vegetal del terreny una vegada finalitzada la restauració morfològica, es respecta en essència la proposta del pla de restauració aprovat.  
  
Consideracions establides en l'Informe de la Subdirecció General d'Avaluació Ambiental de 21 de desembre de 2016:  
El promotor disposa d'autorització ambiental integrada per a una planta de valorització d'RCD i abocador de residus inerts situada en la parcel·la 10, polígon 3, de Teulada, la còpia de la qual aporta. Aquesta planta de valorització d'RCD proporcionaria els RIA per al farciment de la restauració.  
Així mateix, aporta còpia de la Resolució de declaració de RIA, de la Direcció General del Canvi Climàtic i Qualitat Ambiental, de 5 d'octubre de 2016. Aquesta resolució estima parcialment la sol·licitud de la mercantil Lorenzo Andrés Vallés, SL, i concedeix l'ús de només 100.000 m³ del total sol·licitat com a RIA per a la restauració de l'explotació Ampliació Garganta II. En concret, es declaren residus inerts adequats per a l'esmentada obra els corresponents al codi LER 191202 (minerals), procedents de la planta d'RCD situada en la parcel·la 10, polígon 3, de Teulada.  
Segons el pla de restauració proposat, es requereix un volum total d'1.790.000 m³ de material, per la qual cosa hi ha un dèficit d'1.690.000 m³ de material per al farciment.  
Si es tractara d'una declaració única de RIA, la diferència seria de tal magnitud que impossibilitaria la restauració en els termes proposats. No obstant això, la disponibilitat de RIA per al farciment és possible perquè la declaració de residus inerts adequats se sol·licitarà cada vegada que es dispose d'un volum important de residus en la planta de valorització d'RCD, el funcionament de la qual es preveu a llarg termini, per la qual cosa s'aniran generant RIA de manera progressiva.  
D'altra banda, una vegada determinat que la modificació plantejada per al pla de restauració és viable des del punt de vista de disponibilitat de suficient material per a realitzar-la, queda per definir si aquesta modificació és adequada des del punt de vista mediambiental.  
En l'informe de 21 de desembre de 2016 s'indica, en relació amb la morfologia plantejada, que el farciment d'un buit de 40 m de profunditat, sempre que es realitze amb RIA, conforma una morfologia final del terreny més adequada que el manteniment del buit tal com es proposava en el pla de restauració aprovat. No obstant això, i considerant la disponibilitat de material per a variar la morfologia, es considera més convenient utilitzar aquest material per a reduir el pendent dels bancs superiors en determinades zones, fins i tot en detriment d'aconseguir una plaça de pedrera plana.  
Així, es considera més d'acord amb el propòsit final de la restauració de la pedrera utilitzar part del material per a suavitzar determinats talussos.  
- En l'extrem NE de l'explotació, corresponent a la zona d'exclusió geotècnica, hi ha una zona en la qual en 30 m hi ha una diferència de cota de 40 m amb 2 únics bancs d'aproximadament 20 m cadascun.  
- Al costat de l'abocador d'inerts municipal, corresponent a la zona de precaució geotècnica, hi ha una zona en la qual en 20 m hi ha una diferència de 36 m amb 2 únics bancs de 20 i 16 m d'alçària amb bermes de 5 m d'amplària.  
Es considera que aquestes dues zones millorarien la seua morfologia final si s'utilitzara part del material per a estendre més el pendent en aquestes.  
En definitiva, l'Informe de 21 de desembre de 2016 concloïa assenyalant la necessitat de presentar un nou pla de restauració que incorporara no sols el farciment de la plaça de pedrera sinó també la suavització de la topografia en les dues zones esmentades. Aquest pla de restauració seria objecte d'una resolució complementària sobre la declaració d'impacte ambiental de 28 de setembre de 2007.  
PRI modificat remés el 30 de gener de 2019:  
En el procés de modificació del PRI es va detectar que el perímetre d'afecció incloïa la parcel·la 8 del polígon 3, que havia d'excloure's per no correspondre a la propietat de l'explotació.  
Després d'actualitzar el projecte i excloure la parcel·la esmentada, la superfície d'afecció de l'explotació Ampliació Garganta II és de 18,56 ha. El perímetre d'afecció queda definit per les següents coordenades UTM ETRS-89:  
  
Punt X Y Punt X Y  
1 938187.52 2442407.17 40 947829.09 5253503.63  
2 602798.37 4072043.58 48 401627.75 0955485.60  
3 315044.56 1509610.72 34 594146.04 2230740.80  
4 327838.37 2038982.78 45 395164.50 4860392.54  
5 564457.48 7620702.78 81 115194.79 2452559.48  
6 631290.81 8514514.73 23 472238.11 8668281.61  
7 888999.49 4139649.75 67 651827.12 8063568.84  
8 032730.95 2550402.69 41 056404.53 4698746.22  
9 624277.32 3122098.15 90 201801.41 8399986.71  
41 721240.22 8294957.12 48 111389.00 9600301.53  
25 501077.15 0772743.37 75 726784.13 3968178.84  
20 491867.86 7877322.15 26 935615.36 6750496.39  
92 354613.05 1099426.90 79 398200.99 8496827.06  
24 268144.58 7699561.88 14 844087.76 5657752.30  
56 432624.08 7602250.74 29 292127.80 5414476.57  
18 631710.17 6573382.18 90 308279.42 2240307.66  
91 411288.71 9636620.27 76 289551.18 5213144.41  
15 000524.07 5647971.46 78 988508.24 9167738.69  
00 505608.06 2808221.45 74 157919.27 9348239.72  
04 702030.60 1325321.63 22 787412.82 4861387.56  
54 027766.32 4766564.59 48 485420.47 7230455.61  
20 896556.05 8324022.38 35 790046.66 0266631.05  
15 390515.96 7607448.47 43 327394.74 1918320.34  
11 376489.83 6486002.53 24 588385.52 5267829.45  
01 284844.31 8416305.60 26 630309.54 2546694.27  
70 966871.40 2309147.17 86 757024.97 5664700.48  
81 592644.30 4280674.22 46 567580.71 0116472.87  
86 885924.77 3714217.08 77 106602.37 6905013.73  
36 288647.93 1591570.66 98 433185.06 7129498.21  
06 056626.85 7649342.87   
  
  
Les actuacions en què es divideix la restauració geomorfològica aprovada que es mantenen en l'actual proposta són:  
- Desdoblament de bancs: reduint l'alçària dels bancs d'explotació fins a alçàries de 9 m, amb angles de 45° i una berma mínima de 4 m.  
  
- Refinament o reperfilament de talussos: en l'última voladura de cada front abans de restaurar-los, es dispara una sola fila de barrinades, de manera que resulta un talús bastant sanejat, que pot ser reperfilat mitjançant retroexcavadora.  
A aquestes actuacions s'afigen:  
- Farciment parcial del buit miner amb residus inerts adequats: s'incorporaran RIA des de la plaça de pedrera a cota 105 m fins a la cota 145 m, de manera que es reduirà el nombre de bancs de restauració. En les zones on el farciment haja de salvar irregularitats es crearan bancs de 10 m d'alçària i angles d'inclinació 45°, concordes als bancs plantejats en els fronts de restauració aprovats.  
- Suavització de talussos mitjançant aportació de residus inerts adequats: s'aportaran RIA, des de la plaça de pedrera (cota 145 msnm) en el front d'explotació S-ES (fins a aconseguir la cota 185 msnm) i en el front NE (fins a aconseguir la cota 195 msnm). Per a buscar l'adaptació a la restauració aprovada en el PRI original, es crearan bancs de 9-10 m d'alçària i angles d'inclinació 45°.  
- Supressió de la bassa de decantació. Les aigües recollides aigües amunt, dins del perímetre de l'explotació, es conduiran fins a plaça de pedrera per a la seua infiltració difusa, perquè siguen aprofitades per les espècies vegetals existents. Les aigües recollides per les cunetes perimetrals i aigües avall es derivaran a drenatge natural.  
La superfície objecte de restauració mitjançant farciment del buit miner amb residus inerts adequats és de 8,02 ha. Aquesta superfície queda delimitada per les coordenades següents:  
  
Punt X Y Punt X Y  
1 329814.52 5634384.17 07 961876.06 6642317.89  
2 456975.65 5865046.58 14 030131.26 9733508.86  
3 322775.28 8137813.72 05 548219.03 7857684.20  
4 793802.01 6147699.78 12 520352.69 6863241.84  
5 002516.18 9334567.78 58 802115.07 2589674.82  
6 032586.54 7727996.73 78 626090.19 0576357.74  
7 581971.02 4312884.75 48 739357.55 0712979.33  
8 046147.55 1916282.69 50 482326.24 2298813.72  
9 510112.71 0387690.15 84 432792.66 3081849.26  
30 808173.12 8617239.12 43 487572.19 1447753.40  
19 693643.36 7720900.37 11 143790.71 3568092.56  
98 717676.87 5078912.15 14 044361.95 0010983.54  
63 123929.00 1232919.90 91 587297.93 7236218.60  
13 891589.88 6800467.88 56 931114.92 1503361.79  
71 162423.65 5518662.74 75 964293.50 5960968.20  
27 010718.23 6240582.18 21 654253.59 4591362.37  
47 582725.99 1864575.27 77 349953.55 3853815.06  
04 561720.71 9033970.46 77 503146.50 9189668.24  
69 459517.49 4013111.45 81 543085.03 4482465.41  
87 483072.00 4697212.63 41 657526.85 8220001.56  
20 735428.15 8436879.59 69 523449.59 6354253.60  
77 961332.07 8446719.38 19 183235.37 9957288.95  
93 669756.97 4619421.47 07 308541.01 7575749.54  
89 763799.92 3458139.53 24 816928.27 0063540.65  
88 564147.56 7011665.60 05 759676.00 2633255.02  
49 604894.65 7871902.17 17 562256.84 8517499.73  
29 195381.22 0957407.22 59 002822.25 3747155.21  
  
  
  
Finalment, les superfícies destinades a millora de la restauració situades a l'SSE i a l'NE ocupen una superfície de 2,29 ha i 1,42 ha, respectivament (total 3,71 ha).  
  
  
Zona S-SO  
  
Punt Coord. X Punt Coord. X  
1 948029.42 9770730.58 53 722733.13 7071992.26  
2 074681.55 9271878.17 52 819221.04 4120771.24  
3 071466.39 0198239.97 95 198364.19 4908494.19  
4 915403.36 1419014.45 96 177590.46 3049678.41  
5 622569.08 2092491.28 21 736647.11 5436353.37  
6 869050.84 1397782.82 09 119212.97 3193495.88  
7 261529.56 3696112.40 36 549963.31 7460655.50  
8 611035.88 6285901.19 40 434915.72 1749850.87  
9 157527.51 8740926.10 82 754129.85 7830249.85  
00 219103.15 3680367.61 65 110532.92 0621822.52  
  
  
Zona NE  
  
Punt Coord. X Punt Coord. X  
1 923299.31 8478643.20 82 374102.68 3847627.10  
2 813685.48 7873144.74 97 529628.51 8487409.20  
3 407920.00 2514678.85 03 204523.91 7564392.55  
4 679405.35 7575948.18 89 861459.11 5565130.83  
5 763702.76 7274345.77 37 772160.96 3348628.26  
6 127982.26 9710153.33 04 294870.02 1978762.46  
7 264974.24 5635688.73 34 230759.90 1850370.94  
8 556599.85 5777387.45 72 814827.935 9632159.55  
9 585840.39 0090386.54 87 729380.59 0353541.72  
97 014978.47 8342093.05 96 004783.02 5654275.26  
34 961058.3003 9608784.03 70 636329.15 5768821.55  
56 838485.5031 2570324.79 09 070614.26 4330451.86  
90 773886.4963 5714477.44 60 305176.60 0166589.05  
06 091150.9924 0649056.91 63 342679.78 1151988.07  
33 480699.9247 0634503.17   
  
  
  
En l'actualitat (any 2018), la situació de l'explotació és la següent:  
  
- Reserves totals: 1.027.800 m³.  
- Ritme d'explotació: 60.000 m³/any o 150.000 t/any (densitat de la roca 2,5).  
- Vida útil de l'explotació: 17 anys.  
  
- Capacitat buit miner (de cota 105 m cota 145 m): 1.796.060 m³.  
  
- Necessitat de material per a la suavització de talussos: 500.000 m³, dels quals 300.000 m³ en la zona S-SE i 200.000 m³ en la zona NE.  
- Ritme planta de valorització: 115.000 m³/any.  
La restauració s'estima que es prolongarà durant 21 anys (17 anys + 4 anys). L'avanç d'explotació-restauració en dues fases, en les quals l'explotació dels bancs es realitza en sentit descendent, de manera que, a mesura que es van abandonant els bancs d'explotació, aquests comencen a restaurar-se segons els criteris establits en el PRI original, encara que amb avanços adequats a la realitat actual de la pedrera.  
  
  
Consideracions ambientals a la proposta final de Pla de restauració integral de l'explotació:  
El PRI rebut el 30 de gener de 2019 està informat favorablement pel Servei d'Ordenació i Gestió Forestal (Informe de 15.11.2018).  
  
La proposta incorpora les indicacions de la Subdirecció General d'Avaluació Ambiental en el seu informe de desembre de 2016. En concret, es proposa la formació de nous bancs de restauració en antics fronts d'explotació que no podien desdoblar-se, mitjançant el farciment amb residus inerts adequats, fins a aconseguir la cota 185 m en la zona S-SE i la cota 195 m en la zona NE. En la cronologia de restauració geomorfològica, el desdoblament de bancs en aquestes zones és l'última fase. No obstant això, aquesta demora està justificada, perquè el material emprat per a millorar aquests fronts es recolza directament sobre la plaça de pedrera una vegada finalitzat el farciment.  
En les 2 zones es proposen bancs de 9-10 m d'alçària, i amb angles individuals màxims de 45°. Ha d'indicar-se que aquests angles es consideren excessius d'acord amb els criteris de restauració adoptats per la Subdirecció General d'Avaluació Ambiental en els últims anys, tant per a garantir l'estabilitat dels bancs com per a assegurar l'èxit de la revegetació.  
En aquest cas concret, es tracta de millorar una zona de l'explotació, creant nous bancs, adaptant-los a la morfologia dels bancs de l'entorn, ja aprovada amb aquests criteris. Així, la integració dels bancs creats per farciment amb els bancs procedents del desdoblament exigeix que es mantinguen els mateixos paràmetres de construcció. No obstant això, la continuïtat en tot l'àmbit de restauració no ha de comprometre l'estabilitat.  
El pla de restauració aportat inclou un annex d'estudi d'estabilitat de talussos. Aquest estudi assenyala que l'estabilitat depén de l'angle de fricció interna dels materials, dada de la qual l'equip redactor reconeix que manca en l'actualitat. Com a regla general, un sòl sense cohesió serà estable sempre que el seu angle de fregament intern siga superior a l'angle que forma el talús amb l'horitzontal. S'assenyala que els estèrils es compactaran segons es vagen aportant, augmentant tant l'angle de fricció com la cohesió.  
El mateix estudi afig que és recomanable, en el futur, realitzar una anàlisi als estèrils aportats per a caracteritzar-los físicament. S'assenyala que s'ha de determinar l'angle de fricció, que serà determinant per a delimitar l'angle de talús de restauració. Si l'angle de fricció fora menor a 45°, seria necessari reduir l'angle d'inclinació de talús.  
  
En el farciment del buit miner no existeix problema d'estabilitat, perquè el material aportat es troba confinat. No obstant això, ha de garantir-se l'estabilitat tant en els talussos de la zona NE i de la zona S-ES realitzats per aportació de material sobre els bancs existents, com en la zona NO del farciment, que queda per damunt del nivell del terreny circumdant, i que també se soluciona amb talussos de 10 m d'alçària i 45° de pendent.  
En concret, en la zona NO, al costat del barranc, el desnivell de la plaça de pedrera una vegada farcida (145 msnm), amb el terreny és d'uns 20 m, que se salven amb dos talussos de 10 m d'alçària i 45° de pendent.  
En tot cas, ja que la restauració d'aquestes parts és l'última a escometre's, es disposa de temps per a caracteritzar el material i realitzar les correccions oportunes.  
Per a això, es requereix que, cada vegada que s'obtinga el reconeixement d'un lot de RIA, se'n realitze l'anàlisi física per a determinar l'angle de fricció històric de les RIA, i establir una alçària de banc i un pendent que garantisca l'estabilitat del talús.  
Sent important garantir l'estabilitat dels talussos en les dues zones de suavitzat de talussos, és essencial en la zona de farciment al costat del barranc, perquè confronta amb el traçat de la carretera N-332.  
Addicionalment, caldrà que el programa de vigilància es prolongue prou per a garantir l'estabilitat d'aquesta zona.  
En relació a la supressió de la bassa de recollida de pluvials i decantació, es considera acceptable que l'aigua s'infiltre en la plaça de pedrera perquè siga aprofitada pels exemplars de revegetació. Els sediments que arrosseguen aquestes aigües estaran sotmesos a una filtració natural a través del farciment amb RIA d'una grossària mitjana de 40 m.  
Finalment, en el plantejament de la revegetació, es manté la selecció d'espècies, diferenciant segons es tracte de berma o talús i orientació solana o ombria. Es redueix la densitat de plantació d'exemplars arbustius i arboris, però es manté la dosi de sembra d'herbacis. La vegetació es realitzarà en dues fases, una primera de sembra (en plaça i bermes) i hidrosembra (en talussos), i una posterior de plantació.  
  
Es considera que tant les espècies seleccionades, com la densitat de plantació proposada són adequades per a l'emplaçament de l'explotació.  
  
  
Consideracions jurídiques  
La modificació del pla de restauració integral d'un projecte d'explotació minera pot suposar impactes diferents, per la qual cosa es requereix la formulació d'una resolució complementària a la declaració d'impacte ambiental, prèvia a la resolució administrativa que s'adopte per a l'aprovació definitiva d'aquell.  
L'article 5 de la Llei 21/2013, de 9 de desembre, d'avaluació ambiental, atribueix a l'òrgan ambiental la competència en l'anàlisi tècnica dels expedients d'avaluació ambiental i en la formulació de les declaracions d'impacte ambiental dels projectes sotmesos a aquesta.  
  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant la Resolució de 9 d'agost de 2019, el director general de Qualitat Ambiental i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Modificar la Resolució de declaració d'impacte ambiental favorable condicionada, de 28 de setembre de 2007, corresponent al projecte d'ampliació de l'extracció d'àrids (tramitat com a secció A i actualment secció C), denominat Ampliació Garganta II, i estimar acceptable, només als efectes ambientals i sense perjudici de la prèvia obtenció de les autoritzacions sectorials que li siguen aplicables, la modificació del pla de restauració integral, sempre que es desenvolupe d'acord amb el que s'estableix en la documentació aportada el 30 de gener de 2019, en tot allò que no contradiga els condicionants del punt segon de la present resolució.  
En tota la resta, es manté la vigència de la Resolució de declaració d'impacte ambiental de 28 de setembre de 2007.  
  
Segon  
1. Cada vegada que s'obtinga una resolució de declaració de RIA per a la restauració de la pedrera es caracteritzarà físicament el material per a obtindre el seu angle de fregament intern. Totes les dades obtingudes s'incorporaran a un registre històric de l'explotació, el qual es traslladarà a l'òrgan substantiu.  
En el moment de superar en el farciment la cota 125 msnm, els talussos dels 2 bancs superiors de 10 m d'alçària es realitzaran amb un pendent de talús d'acord amb la dada més desfavorable de totes les obtingudes en el registre històric.  
Sense perjudici de la integració amb els talussos de restauració de la resta de l'explotació, realitzats sobre el material consolidat i amb els criteris aprovats originalment, els bancs executats per incorporació de RIA en les zones NE i S-ES tindran un pendent de talús concorde a l'angle de fregament intern més desfavorable determinat en les anàlisis del registre indicat.  
2. Es prolongarà el programa de vigilància ambiental durant 2 anys després de la finalització de la restauració, amb especial atenció a l'estabilitat dels talussos i l'erosió i l'arrelament de la vegetació.  
  
Tercer  
Notificar a les parts interessades que contra la present resolució, per ser un acte de tràmit, no es pot interposar cap recurs, sense perjudici que puguen utilitzar els mitjans que en defensa dels seus drets es consideren pertinents.  
  
Quart  
Publicar la present declaració d'impacte ambiental en el Diari Oficial de la Generalitat Valenciana, d'acord amb el que disposa l'article 41.3 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013, de 9 de desembre, d'avaluació ambiental.  
  
València, 19 d'agost de 2019.- El director general de Medi Natural i d'Avaluació Ambiental (p. d., R 09.08.2019, del director general de Qualitat i Educació Ambiental; DOGV 8614, 16.08.2019): Fran Quesada Ferre.»  
  
València, 20 de setembre de 2019.- El director general de Medi Natural i d'Avaluació Ambiental (p. d., R 09.08.2019, del director general de Qualitat i Educació Ambiental; DOGV 8614, 16.08.2019): Francisco Javier Quesada Ferre.